Službeni glasnik BiH, broj 42/21

Na osnovu čl. 17. i 22. Zakona o Vijeću ministara Bosne i Hercegovine ("Službeni glasnik BiH", br. 30/03, 42/03, 81/06, 76/07, 81/07, 94/07 i 24/08), a u vezi s članom 8. stav (1) Odluke o usvajanju okvira interoperabilnosti Bosne i Hercegovine ("Službeni glasnik BiH", broj 53/18), na prijedlog Ministarstva komunikacija i prometa Bosne i Hercegovine, Vijeće ministara Bosne i Hercegovine na 38. sjednici, održanoj 26. maja 2021. godine donijelo je

**ODLUKU**

**O IMENOVANJU INTERRESORNE RADNE GRUPE ZA INTEROPERABILNOST BOSNE I HERCEGOVINE**

**Član 1.**
**(Predmet)**

Ovom odlukom Vijeće ministara Bosne i Hercegovine imenuje Interresornu radnu grupu za interoperabilnost Bosne i Hercegovine (u daljem tekstu: Interresorna radna grupa).

**Član 2.**
**(Sastav Interresorne radne grupe)**

Interresornu radnu grupu iz člana 1. ove odluke čine po četiri predstavnika entiteta Bosne i Hercegovine, četiri predstavnika Brčko distrikta Bosne i Hercegovine te četiri predstavnika Vijeća ministara Bosne i Hercegovine.

**Član 3.**
**(Članovi Interresorne radne grupe)**

1. Ispred Vlade Federacije Bosne i Hercegovine imenovani su:

a) Ernest Đonko, Federalno ministarstvo prometa i komunikacija, član i Kenan Osmanagić, zamjenski član,

b) Enes Saletović, Federalno ministarstvo unutarnjih poslova, član i Amra Polimac - Karamović, zamjenski član,

c) Alma Sinanović, Federalno ministarstvo finansija, član i Davor Asentić, zamjenski član,

d) Adis Omerović, Generalni sekretarijat Vlade Federacije Bosne i Hercegovine, član i Adi Kantardžić, zamjenski član.

2. Ispred Vlade Republike Srpske imenovani su:

a) Denis Turkanović, Ministarstvo za naučno tehnološki razvoj, visoko obrazovanje i informacijsko društvo, član i Duško Barić, zamjenski član,

b) Krsto Grujić, Generalni sekretarijat Vlade Republike Srpske, IT-sektor, član i Darko Sarić, zamjenski član,

c) Stanko Svitlica, Republička uprava za geodetske i imovinsko-pravne poslove, član i Sanja Bajić, zamjenski član,

d) Ranko Vujičić, Republička uprava za inspekcijske poslove, član i Dejan Đudić, zamjenski član.

3. Ispred Vlade Brčko distrikta Bosne i Hercegovine imenovani su:

a) Abdulah Suljić, Odjeljenje za stručne i administrativne poslove Vlade Brčko distrikta Bosne i Hercegovine, član i Slađana Kostić, zamjenski član,

b) Adnan Bašić, Odjeljenje za javni registar Vlade Brčko distrikta Bosne i Hercegovine, član i Pajko Simikić, zamjenski član,

c) Danijel Šolaja, Direkcija za finansije Brčko distrikta Bosne i Hercegovine, član i Esad Ribić, zamjenski član,

d) Milena Lukić, Pravosudna komisija Brčko distrikta Bosne i Hercegovine, član i Zoran Rakanović, Osnovni sud Brčko distrikta Bosne i Hercegovine, zamjenski član.

4. Ispred Vijeća ministara Bosne i Hercegovine imenovani su:

a) Igor Bevanda, Ministarstvo finansija i trezora Bosne i Hercegovine, član i Sanja Jokić, zamjenski član,

b) Sabahudin Suljević, Ured koordinatora za reformu javne uprave, član i Tila Arnaut Biogradlija, zamjenski član,

c) Ivana Šarić, Generalni sekretarijat Vijeća ministara Bosne i Hercegovine, član i Boris Vasković, zamjenski član,

d) Nenad Despotović, Ministarstvo komunikacija i prometa Bosne i Hercegovine, član i

Damir Prlja, zamjenski član.

**Član 4.**
**(Zadaci Interresorne radne grupe)**

Zadaci Interresorne radne grupe su:

1. suradnja s nadležnim organima Europske unije u vezi s razvojem okvira europskih javnih usluga,

2. uspostavljanje i prilagođavanje informacijsko-komunikacijske infrastrukture s ciljem postizanja interoperabilnosti i uspostavljanja usluga u organima uprave na svim nivoima,

3. izrada pravnih akata kojima se uređuje interoperabilnost usluga javne uprave,

4. utvrđivanje područja i načina povezivanja zajedničkih i vlastitih infrastruktura interoperabilnosti,

5. praćenje razvoja javnih registara:

a) privrednih subjekata i pravnih osoba,

b) o stanovništvu i matične knjige, i

c) o podacima o prostoru, objektima i GIS karte,

6. izvještavanje o realizaciji usluga iz tačke 5) ove Odluke i

7. podizanje javne svijesti o interoperabilnosti i mogućnostima korištenja elektroničkih usluga u radu organa uprave.

**Član 5.**
**(Poslovnik o radu)**

Interresorna radna grupa donijeti će Poslovnik o radu kojim će se regulirati način rada, način donošenja odluka te druga pitanja značajna za rad Interresorne radne grupe.

**Član 6.**
**(Obavljanje stručnih i drugih poslova)**

Za obavljanje stručnih poslova i pružanje administrativne pomoći Interresornoj radnoj grupi zadužuje se Ministarstvo komunikacija i prometa Bosne i Hercegovine.

**Član 7.**
**(Naknada za rad)**

Svaka institucija koja ima predstavnike u Interresornoj radnoj grupi snosi troškove naknade za njihov rad.

**Član 8.**
**(Stupanje na snagu)**

Ova odluka stupa na snagu danom donošenja i objavljuje se u "Službenom glasniku BiH".

VM broj 122/21
26. maja 2021. godine
Sarajevo

Predsjedavajući
Vijeća ministara BiH
Dr. **Zoran Tegeltija**, s. r.